pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วมประชุมคณะทำงานประสานความร่วมมือ ติดตาม เร่งรัด และแก้ไขปัญหาการดำเนินงานด้านอุตุนิยมวิทยาฯ
วันอังคารที่ 20 มิถุนายน 2566
ดีอีเอส ร่วมประชุมคณะทํางานประสานความร่วมมือ ติดตาม เร่งรัด และแก้ไขปัญหาการดําเนินงานด้านอุตุนิยมวิทยาฯ
ดีอีเอส ร่วมประชุมคณะทํางานประสานความร่วมมือ ติดตาม เร่งรัด และแก้ไขปัญหาการดําเนินงานด้านอุตุนิยมวิทยาฯ
วันนี้ (20 มิ.ย. 66) ดร. เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานประสานความร่วมมือ ติดตาม เร่งรัดและแก้ไขปัญหาการดําเนินงานด้านอุตุนิยมวิทยาที่เกี่ยวข้องกับการให้บริการในกิจการท่าอากาศยานครั้งที่ ๔/๒๕๖๖ ณ ห้องประชุม ๖๐๑ ชั้น ๖ กระทรวงดิจิทัลเพื่อเศรษฐกิจและสังคม และผ่านระบบอิเล็กทรอนิกส์ โดยมีผู้แทนสํานักงานปลัดกระทรวงดิจิทัลเพื่อเศรษฐกิจและสังคม ผู้แทนกรมอุตุนิยมวิทยา ผู้แทนกรมท่าอากาศยาน ผู้แทนบริษัท วิทยุการบินแห่งประเทศไทย จํากัด เข้าร่วมประชุมฯ เพื่อติดตามความก้าวหน้าการดําเนินงาน 1) มาตรฐานการติดตั้งเครื่องอํานวยความสะดวกในการเดินอากาศ ประเภทเครื่องมืออุตุนิยมวิทยาการบินทั้งหมดของทุกสนามบิน 2) สถานะปัจจุบันของเครื่องมืออุตุนิยมวิทยาที่ติดตั้งอยู่ในสนามบินภายในประเทศ 3) สํารวจความต้องการ และความคาดหวังของผู้รับบริการ และพิจารณาแนวทางการดําเนินงานร่วมกันในอนาคตด้านอุตุนิยมวิทยาที่เกี่ยวข้องกับการให้บริการในกิจการท่าอากาศยาน
_________________________
รัฐบาลไทย-ข่าวทำเนียบรัฐบาล-​ครม.รับทราบ กกต. อนุมัติให้ใช้จ่ายงบกลางปี 66 สำหรับอุดหนุนองค์การระหว่างประเทศที่ไทยเป็นสมาชิกวงเงิน 222.95 ล้านบาท
วันอังคารที่ 20 มิถุนายน 2566
20/06/2566
​ครม.รับทราบ กกต. อนุมัติให้ใช้จ่ายงบกลางปี 66 สําหรับอุดหนุนองค์การระหว่างประเทศที่ไทยเป็นสมาชิกวงเงิน 222.95 ล้านบาท
​ครม.รับทราบ กกต. อนุมัติให้ใช้จ่ายงบกลางปี 66 สําหรับอุดหนุนองค์การระหว่างประเทศที่ไทยเป็นสมาชิกวงเงิน 222.95 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 20 มิ.ย. 66 ได้รับทราบผลการพิจารณาของคณะกรรมการการเลือกตั้ง (กกต.) กรณีการขออนุมัติวงเงินงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 222.95 ล้านบาท เพื่อชําระเป็นเงินอุดหนุนองค์การระหว่างประเทศที่ไทยเข้าร่วมเป็นสมาชิก ของกระทรวงการต่างประเทศ [ชําระค่าบํารุงงบประมาณปกติ (Regular Budget) ของสหประชาชาติ ประจําปี ค.ศ.2023]
โดยเรื่องนี้ สืบเนื่องจากที่ประชุม ครม. เมื่อวันที่ 25 เม.ย. 66 ได้อนุมัติหลักการงบประมาณรายจ่ายประจําปี งบประมาณ พ.ศ. 2566 งบกลางฯ จํานวน 222.95 ล้านบาท เพื่อให้กระทรวงต่างประเทศชําระเป็นเงินอุดหนุนองค์การระหว่างประเทศฯ แต่ต้องดําเนินการตามมาตรา 169(3) ของรัฐธรรมนูญ โดยต้องผ่านการพิจารณาของ กกต. จึงจะสามารถดําเนินการตามขั้นตอนต่อไปได้
ทั้งนี้ การประชุมของ กกต. เมื่อวันที่ 30 พ.ค. 66 ได้มีมติเห็นชอบการใช้งบประมาณรายจ่ายเพื่อกรณีฉุกเฉินหรือจําเป็นตามที่ ครม. เสนอ โดยให้กระทรวงการต่างประเทศใช้จ่ายงบประมาณจํานวนดังกล่าวเพื่อชําระเงินอุดหนุนองค์การระหว่างประเทศฯ ต่อไป
รัฐบาลไทย-ข่าวทำเนียบรัฐบาล-ครม.เห็นชอบ MOU ไทย – คอซอวอ ส่งเสริมความสัมพันธ์หลากมิติ เพิ่มโอกาสส่งออกสินค้าไทย
วันอังคารที่ 20 มิถุนายน 2566
20/06/2566
ครม.เห็นชอบ MOU ไทย – คอซอวอ ส่งเสริมความสัมพันธ์หลากมิติ เพิ่มโอกาสส่งออกสินค้าไทย
ครม.เห็นชอบ MOU ไทย – คอซอวอ ส่งเสริมความสัมพันธ์หลากมิติ เพิ่มโอกาสส่งออกสินค้าไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 มิถุนายน 2566 ว่า ครม.เห็นชอบบันทึกความเข้าใจว่าด้วยการหารือทวิภาคีระหว่างกระทรวงการต่างประเทศแห่งราชอาณาจักรไทยกับกระทรวงการต่างประเทศและกิจการโพ้นทะเลสาธารณรัฐคอซอวอ โดยจะมีการลงนามบันทึกความเข้าใจในช่วงการเยือนไทยของนายเครชนิก อาห์เมตี รัฐมนตรีช่วยกระทรวงการต่างประเทศและกิจการโพ้นทะเลคอซอวอ ระหว่างวันที่ 22 -24 มิถุนายน 2566 นับเป็นกลไกความร่วมมือและการหารือทวิภาคีที่เป็นรูปธรรมกลไกแรกระหว่างกระทรวงการต่างประเทศของทั้งสองประเทศ
บันทึกความเข้าในฉบับนี้ มีวัตถุประสงค์เพื่อส่งเสริมความสัมพันธ์ระหว่างสองประเทศให้แน่นแฟ้นยิ่งขึ้น และเพิ่มพูนความร่วมมือในสาขาที่ตกลงร่วมกัน อาทิ การเมือง เศรษฐกิจ กงสุล วัฒนธรรม การท่องเที่ยว เทคโนโลยีและวิทยาศาสตร์ รวมถึงประเด็นระดับภูมิภาคและระหว่างประเทศ โดยยึด 3 หลักการ คือ 1)ยึดถือหลักการความเป็นเอกราชและความเสมอภาคของอธิปไตย 2)การไม่แทรกแซงกิจการภายในของประเทศอื่น และ 3)ช่วยเหลือซึ่งกันและกันในสาขาที่ตกลงร่วมกัน ส่วนกลไกดําเนินงาน จะมีการจัดประชุมทุกสองปีหรือตามที่ตกลงร่วมกัน โดยสถานที่จะสลับกันจัดขึ้นในไทยและในคอซอวอ ทั้งนี้ การจัดทําบันทึกความเข้าใจไม่ได้เป็นการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไป และสาระของบันทึกความเข้าใจไม่เป็นสนธิสัญญาตามกฎหมายระหว่างประเทศและไม่เป็นหนังสือสัญญาตาม มาตรา 178 ของรัฐธรรมนูญแห่งราชอาณาจักรไทย
นางสาวรัชดา กล่าวด้วยว่า คอซอวอเป็นประเทศใหม่ในยุโรปที่ยังอยู่ระหว่างการพัฒนาและเศรษฐกิจของประเทศยังต้องพึ่งพาการนําเข้าสินค้าจากต่างประเทศเป็นหลัก โดยมีสินค้านําเข้าสําคัญ อาทิ อาหาร ปศุสัตว์ ปิโตรเลียม เคมีภัณฑ์ เครื่องจักร สินแร่ สิ่งทอ และผลิตภัณฑ์เซรามิกและแก้ว และอุปกรณ์ไฟฟ้า ดังนั้น คอซอวอจึงมีศักยภาพที่จะเป็นตลาดรองรับสินค้าและการลงทุนจากไทยได้ โดยเฉพาะสินค้าอาหาร ข้อมูลในปี 2565 การค้าระหว่างคอซอวอและไทยมีมูลค่ารวม 12,868,581 ดอลลาร์สหรัฐ (เพิ่มขึ้นร้อยละ 57.68 จากปี 2564) โดยคอซอวอนําเข้าสินค้าจากไทยมูลค่า 12,654,501 ดอลลาร์สหรัฐ ซึ่งมีสินค้าสําคัญ ได้แก่ 1)เนื้อเป็ดแช่แข็ง 2)ปลาทูน่ากระป๋อง 3)กระดาษ 4)เนื้อเป็ดแช่เย็น 5)ชิ้นส่วนเครื่องปรับอากาศ 6)เครื่องปรับอากาศ 7)เครื่องประดับเงิน 8)คอมพิวเตอร์ 9)เมล็ดพันธุ์พืช และ 10)เส้นใยสังเคราะห์
รัฐบาลไทย-ข่าวทำเนียบรัฐบาล-ไทย – คอซอวอ ส่งเสริมความสัมพันธ์ระหว่างกัน เพิ่มโอกาสส่งออกสินค้าไทย
วันอังคารที่ 20 มิถุนายน 2566
ไทย – คอซอวอ ส่งเสริมความสัมพันธ์ระหว่างกัน เพิ่มโอกาสส่งออกสินค้าไทย
.....
ที่ประชุมครม. (20 มิ.ย. 66) เห็นชอบบันทึกความเข้าใจว่าด้วย “การหารือทวิภาคี” ระหว่างกระทรวงการต่างประเทศแห่งราชอาณาจักรไทยกับกระทรวงการต่างประเทศและกิจการโพ้นทะเลสาธารณรัฐคอซอวอ
.
การลงนามบันทึกความเข้าใจฉบับนี้ จะเกิดขึ้นช่วงที่นายเครชนิก อาห์เมตี รัฐมนตรีช่วยกระทรวงการต่างประเทศและกิจการโพ้นทะเลคอซอวอ เยือนประเทศไทย ระหว่างวันที่ 22 -24 มิ.ย. 66
.
มีวัตถุประสงค์เพื่อส่งเสริมความสัมพันธ์ระหว่างสองประเทศให้แน่นแฟ้นยิ่งขึ้น พร้อมเพิ่มพูนความร่วมมือในสาขาที่ตกลงร่วมกัน ขับเคลื่อนด้วย 3 หลักการ :
.
• หลักการความเป็นเอกราชและความเสมอภาคของอธิปไตย
• การไม่แทรกแซงกิจการภายในของประเทศอื่น
• ช่วยเหลือซึ่งกันและกันในสาขาที่ตกลงร่วมกัน
.
ทั้งนี้ การจัดทําบันทึกความเข้าใจ ไม่ได้เป็นการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไป และสาระของบันทึกความเข้าใจไม่เป็นสนธิสัญญาตามกฎหมายระหว่างประเทศและไม่เป็นหนังสือสัญญาตาม มาตรา 178 ของรัฐธรรมนูญแห่งราชอาณาจักรไทย
.
โดยคอซอวอเป็นประเทศใหม่ในยุโรปที่อยู่ระหว่างการพัฒนาและเศรษฐกิจของประเทศ ยังต้องพึ่งพาการนําเข้าสินค้าจากต่างประเทศเป็นหลัก
.
ดังนั้น คอซอวอจึงมีศักยภาพที่จะเป็น “ตลาดรองรับสินค้าและการลงทุน” จากไทยได้ โดยเฉพาะสินค้าอาหาร
.
จากข้อมูลในปี 65 พบว่าการค้าระหว่างคอซอวอและไทยมีมูลค่ารวม 12,868,581 ดอลลาร์สหรัฐ (เพิ่มขึ้นร้อยละ 57.68 จากปี 2564) โดยคอซอวอนําเข้าสินค้าจากไทยมูลค่า 12,654,501 ดอลลาร์สหรัฐ ซึ่งมีสินค้าสําคัญ :
.
• เนื้อเป็ดแช่แข็ง / แช่เย็น
• ปลาทูน่ากระป๋อง
• กระดาษ
• ชิ้นส่วนเครื่องปรับอากาศ / เครื่องปรับอากาศ
• เครื่องประดับเงิน
• คอมพิวเตอร์
• เมล็ดพันธุ์พืช
• เส้นใยสังเคราะห์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย พบ.1045 อำเภอชะอำ จังหวัดเพชรบุรี แล้วเสร็จ
วันอังคารที่ 20 มิถุนายน 2566
กรมทางหลวงชนบท ยกระดับถนนสาย พบ.1045 อําเภอชะอํา จังหวัดเพชรบุรี แล้วเสร็จ
เพิ่มประสิทธิภาพการเดินทางระหว่างจังหวัด ส่งเสริมเศรษฐกิจการท่องเที่ยว ป้องกันน้ําท่วมขังผิวจราจรในช่วงฤดูฝน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 4 (เพชรบุรี) ดําเนินโครงการงานเสริมผิวจราจรแอสฟัลท์ติกคอนกรีตถนนทางหลวงชนบทสาย พบ.1045 แยก ทล.4 - บ้านบางเกตุ อําเภอชะอํา จังหวัดเพชรบุรี เสร็จสมบูรณ์ เพื่อส่งเสริมการเศรษฐกิจการท่องเที่ยวให้ประชาชนสามารถเดินทางไปยังวนอุทยานเขานางพันธุรัต จุดชมวิวคอกช้าง หาดบางเกตุ ได้อย่างสะดวกปลอดภัย รวมถึงสามารถเดินทางระหว่างอําเภอชะอํา ท่ายาง เมืองเพชรบุรี และบ้านแหลม จังหวัดเพชรบุรี กับอําเภออัมพวา จังหวัดสมุทรสงคราม ได้อย่างมีประสิทธิภาพมากยิ่งขึ้น นอกจากนี้ เป็นการป้องกันน้ําท่วมขังผิวจราจรในช่วงฤดูฝนได้เป็นอย่างดี โดยดําเนินงานลาดยางผิวจราจรแบบแอสฟัลท์ติกคอนกรีต ผิวจราจรกว้าง 8 - 10 เมตร ไหล่ทางกว้างข้างละ 1 - 3 เมตร ก่อสร้างรางระบายน้ํา ทางเดินเท้า พร้อมติดตั้งอุปกรณ์อํานวยความปลอดภัยเพิ่มเติม รวมระยะทาง 3.385 กิโลเมตร ใช้งบประมาณ 16.470 ล้านบาท
รัฐบาลไทย-ข่าวทำเนียบรัฐบาล-บัตรทองเจ็บป่วยเล็กน้อย รับยาที่ร้านยาคุณภาพ ใช้บริการแล้วกว่า 1.4 แสนคน
วันอังคารที่ 20 มิถุนายน 2566
บัตรทองเจ็บป่วยเล็กน้อย รับยาที่ร้านยาคุณภาพ ใช้บริการแล้วกว่า 1.4 แสนคน
วันอาทิตย์ที่ 18 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ
ให้บริการผู้มีสิทธิบัตรทองที่เจ็บป่วยเล็กน้อยผ่านร้านขายยาที่เข้าร่วมเป็นหน่วยบริการ หรือ
ร้านยาคุณภาพของฉัน โดยเภสัชกร เพื่ออํานวยความสะดวกแก่ประชาชน
ตามผลการสํารวจพฤติกรรมการรับบริการสุขภาพที่พบว่าประชาชนที่มีอาการเจ็บป่วยเล็กน้อยส่วนหนึ่ง
นิยมซื้อยาจากร้านขายยามารับประทานเอง
สปสช.จึงร่วมกับสภาเภสัชกรรมให้ผู้ป่วยกลุ่มนี้ใช้สิทธิบัตรทองในการรับบริการได้
โดยคัดเลือกร้านยาที่ผ่านมาตรฐาน GPP ของกระทรวงสาธารณสุข ผ่านหลักเกณฑ์ของสภาเภสัชกรรม
ได้รับการอบรมในการบริการโรคทั่วไป เช่น การซักถาม จ่ายยา และติดตามอาการ
จากข้อมูลตั้งแต่เริ่มให้บริการเมื่อ พ.ย.65 มีผู้รับบริการแล้ว 142,091 คน คิดเป็น 239,519 ครั้ง ในร้านยา
1,026 แห่งทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อำเภอนาดี บูรณาการทีมอำเภอและภาคีเครือข่าย พุ่งเป้าช่วยเหลือผู้สูงอายุ ผู้พิการ และผู้ยากไร้ในพื้นที่ พร้อมทั้งส่งเสริมน้อมนำหลักปรัชญาของเศรษฐกิจพอเพียง หนุนเสริม
วันเสาร์ที่ 17 มิถุนายน 2566
17/06/2566
อําเภอนาดี บูรณาการทีมอําเภอและภาคีเครือข่าย พุ่งเป้าช่วยเหลือผู้สูงอายุ ผู้พิการ และผู้ยากไร้ในพื้นที่ พร้อมทั้งส่งเสริมน้อมนําหลักปรัชญาของเศรษฐกิจพอเพียง หนุนเสริม
อําเภอนาดี บูรณาการทีมอําเภอและภาคีเครือข่าย พุ่งเป้าช่วยเหลือผู้สูงอายุ ผู้พิการ และผู้ยากไร้ในพื้นที่ พร้อมทั้งส่งเสริมน้อมนําหลักปรัชญาของเศรษฐกิจพอเพียง หนุนเสริม "การพึ่งพาตนเอง" เพื่อเสริมสร้างคุณภาพชีวิตที่ดีอย่างยั่งยืนในทุกครัวเรือน
วันนี้ (17 มิ.ย. 66) นายธรรมรัฏฐ์ งามแสง นายอําเภอนาดี เปิดเผยว่า อําเภอนาดีมุ่งมั่นในการขับเคลื่อนภารกิจในการดูแลพี่น้องประชาชนด้วย passion หลักการที่สําคัญในการ "บําบัดทุกข์ บํารุงสุข" ตามนโยบายกระทรวงมหาดไทย และจังหวัดปราจีนบุรี เพื่อให้พี่น้องประชาชนได้มีชีวิตความเป็นอยู่ที่ดีด้วยการบูรณาการหน่วยงานที่เกี่ยวข้องในลักษณะ "ทีมอําเภอ" พุ่งเป้าบูรณาการน้อมนําหลักปรัชญาของเศรษฐกิจพอเพียงให้เกิดการมีส่วนร่วมในกิจกรรมสาธารณประโยชน์ที่ส่งผลต่อการสร้างสังคมที่เข้มแข็ง ด้วยการเสริมสร้างพลังความรัก ความสามัคคี ความเอื้อเฟื้อเผื่อแผ่ช่วยเหลือเกื้อกูลกัน ด้วยความเสียสละ มีจิตอาสา สร้างความเข้มแข็งตั้งแต่ระดับครัวเรือนสู่ระดับชุมชนขยายผลมายังระดับอําเภอต่อไป
"ทางอําเภอนาดีได้บูรณาการทีมลงพื้นที่ตรวจเยี่ยมให้กําลังใจครัวเรือนผู้สูงอายุ ผู้พิการ และผู้ยากไร้ในพื้นที่ หมู่ที่ 4 บ้านเสี้ยว ตําบลนาดี อําเภอนาดี ได้แก่ 1. น.ส.กุลธิดา บ้านเลขที่ 127 2. นายสรรศักดิ์ 3. นายทัศนัย บ้านเลขที่ 63 และ 4. นายอดิศักดิ์ บ้านเลขที่ 89 พร้อมทั้งได้มอบเครื่องอุปโภค บริโภค เพื่อบรรเทาความเดือดร้อนในเบื้องต้น แบบ "ยาฝรั่ง" และได้สอบถามถึงการช่วยเหลือจากหน่วยงานรัฐ พบว่าผู้สูงอายุได้รับบัตรผู้สูงอายุแล้ว ผู้พิการได้รับบัตรคนพิการแล้ว และผู้ยากไร้ได้มีหน่วยงานต่าง ๆ เข้าให้ความช่วยเหลือ โดยมีสาธารณสุขอําเภอนาดี พัฒนาการอําเภอนาดี เกษตรอําเภอนาดี ท้องถิ่นอําเภอนาดี นายกเทศบาลตําบลนาดี อสม. กํานัน และผู้ใหญ่บ้าน ฯลฯ ร่วมออกตรวจเยี่ยมและหาแนวทางในการช่วยเหลือในทุกมิติ" นายอําเภอนาดี กล่าว
นายธรรมรัฏฐ์ งามแสง นายอําเภอนาดี กล่าวต่ออีกว่า เพื่อทําให้ประชาชนในพื้นที่ได้รับการแก้ไขปัญหาความเดือดร้อนที่จะส่งผลดีต่อสุขภาพอนามัยของประชาชนในระยะยาวอย่างยั่งยืน สะท้อนหลักการนําทฤษฎี "มิติยาฝรั่ง" คือ การทําให้ประชาชนอยู่รอด สามารถพึ่งพาตนเองได้ หมั่นลงพื้นที่ไปเยี่ยมเยียนให้กําลังใจพี่น้องประชาชน และส่งเสริมการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้านความมั่นคงทางอาหาร ด้วยการปลูกพืชปลูกผัก ไม้ผล เพื่อมีพืชผักสวนครัว พืชสมุนไพรไว้บริโภค เป็นการลดรายจ่ายภายในครัวเรือนและยังเป็นการสร้างเสริมรายได้ให้กับครัวเรือน รวมทั้งจัดทําถังขยะเปียกลดโลกร้อน และมีการบริหารจัดการขยะตั้งแต่ต้นทางในทุกครัวเรือน
“อําเภอนาดี มุ่งมั่นในการส่งเสริมกระบวนการมีส่วนร่วมผ่านกระบวนการเรียนรู้ของชุมชน การบริหารจัดการชุมชน เพื่อสร้างพลังชุมชนให้เข้มแข็งและสามารถพึ่งตนเองได้อย่างยั่งยืน ตามเป้าหมายการพัฒนาที่ยั่งยืน (UN SDGs) ที่ผู้ว่าราชการจังหวัดทุกจังหวัดได้ร่วมประกาศกับองค์การสหประชาชาติประจําประเทศไทย เพื่อมุ่งมั่นในการเสริมสร้างคุณประโยชน์ในทุกมิติทําให้พี่น้องประชาชนได้มีคุณภาพชีวิตที่ดีอย่างยั่งยืนตลอดไป" นายอําเภอนาดี กล่าวในช่วงท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามแนวทางการส่งเสริมการท่องเที่ยว ควบคู่การดูแลและพัฒนา “เกาะกระดาน” ฟื้นฟูธรรมชาติอย่างสมดุล ยั่งยืน ยินดีนักท่องเที่ยวให้ความสนใจต่อเนื่อง
วันอาทิตย์ที่ 18 มิถุนายน 2566
18/06/2566
โฆษกรัฐบาลเผย นายกฯ ติดตามแนวทางการส่งเสริมการท่องเที่ยว ควบคู่การดูแลและพัฒนา “เกาะกระดาน” ฟื้นฟูธรรมชาติอย่างสมดุล ยั่งยืน ยินดีนักท่องเที่ยวให้ความสนใจต่อเนื่อง
โฆษกรัฐบาลเผย นายกฯ ติดตามแนวทางการส่งเสริมการท่องเที่ยว ควบคู่การดูแลและพัฒนา “เกาะกระดาน” ฟื้นฟูธรรมชาติอย่างสมดุล ยั่งยืน ยินดีนักท่องเที่ยวให้ความสนใจต่อเนื่อง หลังได้รับการจัดอันดับให้เป็นชายหาดที่ดีที่สุดในโลก
วันนี้ (18 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดําเนินงานของหน่วยงานที่เกี่ยวข้องในการส่งเสริมและพัฒนาเกาะกระดาน จังหวัดตรัง อย่างยั่งยืน และยินดีที่เกาะกระดานได้รับความนิยมจากนักท่องเที่ยวทั้งชาวไทยและชาวต่างชาติอย่างต่อเนื่อง ภายหลังได้รับการจัดอันดับจาก เว็บไซต์ World beach guide ให้เป็นชายหาดที่ดีที่สุดในโลก ประจําปี 2566 ทั้งนี้ นายกรัฐมนตรีขอให้หน่วยงานที่เกี่ยวข้อง ดูแล อํานวยความสะดวก และรักษาความปลอดภัยแก่นักท่องเที่ยว
โฆษกประจําสํานักนายกรัฐมนตรี กล่าวว่า ภายหลังเกาะกระดาน ซึ่งเป็น 1 ใน 7 เกาะที่อยู่ในความดูแลของอุทยานแห่งชาติหาดเจ้าไหม จังหวัดตรัง ได้รับการจัดอันดับให้เป็นชายหาดที่ดีที่สุดในโลก ประจําปี 2566 จากเว็บไซต์ World beach guide ทําให้ตั้งแต่เดือนเมษายน 2566 เป็นต้นมา มีนักท่องเที่ยวทั้งชาวไทยและชาวต่างชาติเดินทางมาท่องเที่ยวยังเกาะกระดานจํานวนมากกว่า 2,000 คนต่อวัน สร้างรายได้กว่า 3 ล้านบาทต่อวัน ซึ่งมากเป็น 6 เท่าของรายได้ช่วงก่อนเกิดสถานการณ์โควิด-19 ที่มีรายได้เพียงวันละประมาณ 5 แสนบาท และยังส่งผลให้การท่องเที่ยวโดยรวมของจังหวัดตรังคึกคักเพิ่มขึ้นกว่าร้อยละ 50 ซึ่งเป็นส่วนสําคัญในการสนับสนุนการขยายตัวของภาคการท่องเที่ยวของประเทศ
โฆษกประจําสํานักนายกรัฐมนตรี กล่าวเพิ่มเติมว่า จํานวนนักท่องเที่ยวที่เพิ่มขึ้น ทําให้มีความกังวลเกี่ยวกับผลกระทบที่อาจเกิดขึ้นต่อสิ่งแวดล้อมบนเกาะกระดาน โดยหน่วยงานที่เกี่ยวข้องได้ร่วมกันวางแนวทางเพื่อส่งเสริมการท่องเที่ยวควบคู่ไปกับการอนุรักษ์สิ่งแวดล้อม โดยจังหวัดตรังได้จัดแต่งตั้งคณะทํางานบริหารจัดการแหล่งท่องเที่ยว “เกาะกระดาน” เพื่อให้การบริหารจัดการและบูรณาการการท่องเที่ยวเป็นไปอย่างมีประสิทธิภาพเกิดความยั่งยืน นอกจากนี้ ทางอุทยานแห่งชาติหาดเจ้าไหมได้วางแนวทางฟื้นฟูทรัพยากรธรรมชาติบนเกาะกระดาน และเกาะอื่น ๆ ในความดูแล โดยจะทําการปิดการท่องเที่ยวและพักแรม ตั้งแต่วันที่ 1 มิถุนายน ถึง 30 กันยายน 2566 เพื่อให้ทรัพยากรธรรมชาติได้ฟื้นตัว รวมทั้งคํานึงถึงความปลอดภัยเนื่องจากเป็นช่วงฤดูมรสุม
“นายกรัฐมนตรีขอบคุณความร่วมมือ ร่วมใจจากทุกภาคส่วน ซึ่งเป็นส่วนสําคัญในการขับเคลื่อนการฟื้นตัวของภาคการท่องเที่ยวตามแนวนโยบายของรัฐบาล ด้วยศักยภาพของสถานที่ท่องเที่ยวไทยที่สะท้อนจากการได้รับจัดอันดับความสวยงามระดับต้นๆ ของโลก รวมทั้งประเทศไทยยังเป็นจุดหมายปลายทางยอดนิยมของนักท่องเที่ยวต่างชาติจากทั่วโลกมาโดยตลอด ทั้งนี้ นายกรัฐมนตรีเน้นย้ําการวางแนวทางส่งเสริมการท่องเที่ยวควบคู่กับการดูแลและฟื้นฟูธรรมชาติอย่างต่อเนื่อง เพื่อสร้างสมดุล และความยั่งยืนของทรัพยากรธรรมชาติให้กับแหล่งท่องเที่ยวต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความร่วมมือระบบธนาคาร ไทย-กัมพูชา สามารถชำระค่าสินค้าและบริการระหว่างกันผ่านระบบคิวอาร์โค้ด (Interoperable QR Code)
วันอาทิตย์ที่ 18 มิถุนายน 2566
18/06/2566
โฆษกรัฐบาลเผย นายกฯ ชื่นชมความร่วมมือระบบธนาคาร ไทย-กัมพูชา สามารถชําระค่าสินค้าและบริการระหว่างกันผ่านระบบคิวอาร์โค้ด (Interoperable QR Code)
โฆษกรัฐบาลเผย นายกฯ ชื่นชมความร่วมมือระบบธนาคาร ไทย-กัมพูชา สามารถชําระค่าสินค้าและบริการระหว่างกันผ่านระบบคิวอาร์โค้ด (Interoperable QR Code)
วันนี้ (18 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงความร่วมมือระหว่าง ธนาคารแห่งประเทศไทย (ธปท.) และ ธนาคารกลางกัมพูชา (National Bank of Cambodia) ในโครงการบริการชําระสินค้าด้วยระบบคิวอาร์โค้ด (Interoperable QR Code) โดยสามารถใช้สกุลเงินท้องถิ่นในการชําระได้ ซึ่งมีจุดประสงค์ในการส่งเสริมการใช้สกุลเงินท้องถิ่น ให้สามารถเข้าถึงระบบการบริการทางการเงินที่หลากหลาย กระตุ้นการท่องเที่ยวและการค้าชายแดนของทั้ง 2ประเทศ โดยปัจจุบันเริ่มใช้โครงการระยะที่ 2 แล้ว ส่งผลให้ชาวไทยสามารถชําระเงินด้วยการสแกนคิวอาร์โค้ดที่กัมพูชาได้เช่นกัน
โฆษกประจําสํานักนายกรัฐมนตรี กล่าวว่า ธนาคารกลางของทั้ง 2 ประเทศ ได้ร่วมมือกันเพื่อพัฒนาระบบการจ่ายเงินด้วยคิวอาร์โค้ดตั้งแต่ปี 2561 เพื่อความปลอดภัย และอํานวยความสะดวกการค้าพรมแดน รองรับปริมาณการท่องเที่ยวที่เพิ่มขึ้น โดยโครงการความร่วมมือกันดังกล่าวได้เริ่มดําเนินการระยะแรก ในปี 2563 ซึ่งในระยะแรกได้อํานวยความสะดวกให้ประชาชนกัมพูชา สามารถใช้สกุลเงินท้องถิ่นเพื่อซื้อสินค้าและบริการในร้านค้าปลีกของประเทศไทย ด้วยการชําระผ่านคิวอาร์โค้ดของแอปพลิเคชันธนาคารบนมือถือได้ โดยคิดอัตราแลกเปลี่ยนตามจริงของเวลา ณ ที่จ่าย
ส่วนการดําเนินโครงการในระยะที่ 2 อํานวยความสะดวกให้ประชาชนไทยที่ซื้อสินค้าในกัมพูชา สามารถชําระค่าสินค้าและบริการ ผ่านคิวอาร์โค้ดบนแอปพลิเคชันธนาคาร โดยใช้สกุลเงินบาทได้ ตั้งแต่วันที่ 6 มิถุนายน 2566 เป็นต้นมา ทําให้ประชาชนของทั้ง 2 ประเทศ สามารถใช้บริการผ่านแอปพลิเคชันธนาคารทั้งธนาคารของกัมพูชา และ ธนาคารของไทย เพื่อใช้จ่ายระหว่างกันผ่านคิวอาร์โค้ดได้แล้วทุกธนาคาร
“นายกรัฐมนตรี ชื่นชมความร่วมมือของระบบธนาคารระหว่างประเทศของไทย และ กัมพูชา ทําให้การชําระค่าสินค้าและบริการสามารถทําได้สะดวกยิ่งขึ้น เชื่อมั่นว่าจะเป็นประโยชน์กับการค้าชายแดน และสัมพันธ์ระหว่างประชาชนในพื้นที่ โดยที่ผ่านมารัฐบาลให้ความสําคัญ สนับสนุนการพัฒนาระบบการเงินการธนาคาร รวมถึงระบบการจ่ายเงินระหว่างประเทศ ให้สอดคล้องกับการปรับตัวสู่สังคมไร้เงินสด ด้วยการบริการด้านการเงินที่รวดเร็วและสะดวกสบายมากยิ่งขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ทปษ.รัฐมนตรีเกษตรฯ ร่วมเปิดงานสัมมนา 2023 North Bay (Zhanjiang) Cold Chain Warehouse Logistics High Quality Development Summit
วันอาทิตย์ที่ 18 มิถุนายน 2566
ทปษ.รัฐมนตรีเกษตรฯ ร่วมเปิดงานสัมมนา 2023 North Bay (Zhanjiang) Cold Chain Warehouse Logistics High Quality Development Summit
ทปษ.รัฐมนตรีเกษตรฯ ร่วมเปิดงานสัมมนา 2023 North Bay (Zhanjiang) Cold Chain Warehouse Logistics High Quality Development Summit เพื่อการพัฒนาระบบโลจิสติกส์ห่วงโซ่ความเย็นของอ่าวรอบบริเวณเมืองจ้านเจียง รองรับการผลักดันการนําเข้าส่งออกสินค้า
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ได้รับเชิญเป็นเกียรติ เข้าร่วมงานในฐานะแขกพิเศษในงานสัมมนา 2023 North Bay (Zhanjiang) Cold Chain Warehouse Logistics High Quality Development Summit โดยมี นายณฐกร สุวรรณธาดา คณะที่ปรึกษารัฐมนตรีว่าการกระทรวงเกษตรและสหกรณ์ นายกฤษ อุตตมะเวทิน รองอธิบดีกรมส่งเสริมการเกษตร และนายปรัตถกร แท่นมณี กงสุล (ฝ่ายเกษตร) ประจําสถานกงสุลใหญ่ ณ นครกว่างโจว เข้าร่วม ณ เมืองจ้านเจียง มณฑลกวางตุ้ง ซึ่งเป็นงานที่จัดโดยสมาคมโลจิสติกส์ห่วงโซ่ความเย็น โดยได้รับการสนับสนุนจากกรมพาณิชย์และกรมเกษตรและกิจการชนบทเมืองจ้านเจียง มีวัตถุประสงค์เพื่อการพัฒนาระบบโลจิสติกส์ห่วงโซ่ความเย็นของอ่าวรอบบริเวณเมืองจ้านเจียง รองรับการผลักดันการนําเข้าส่งออกสินค้าห่วงโซ่ความเย็น
นอกจากนี้ ที่ปรึกษารัฐมนตรีว่าการกระทรวงเกษตรและสหกรณ์ และคณะ ได้เยี่ยมชมงาน 2023 China International Aquatic Products Expo (CIAPE) ซึ่งจัดขึ้นเป็นปีที่ 9 ระหว่างวันที่ 18 - 20 มิ.ย. 66 ณ สนามกีฬาโอลิมปิก เมืองจ้านเจียง มีพื้นที่จัดแสดงกว่า 20,000 ตร.ม. โดยงาน CIAPE นี้ เป็นงานแสดงสินค้าเฉพาะทางสําหรับสินค้าและผลิตภัณฑ์สัตว์น้ําครอบคลุมทั้งสินค้าสัตว์น้ําแช่เย็นแช่แข็ง พันธุ์สัตว์น้ํา อาหารและเวชภัณฑ์สัตว์น้ํา รวมถึงเทคโนโลยีและเครื่องจักรด้านการแปรรูป การรักษาความสด และบรรจุภัณฑ์ที่เกี่ยวข้อง จัดโดยหอการค้าสินค้าสัตว์น้ําจีน และสมาคมการนําเข้าและส่งออกสินค้าสัตว์น้ําเมืองจ้านเจียง
ทั้งนี้ ในส่วนของประเทศไทย ที่ได้เข้าร่วมจัดแสดงภายในงาน 2023 China International Aquatic Products Expo ประกอบด้วย 1) ฝ่ายเกษตร ประจําสถานกงสุลใหญ่ ณ นครกว่างโจว 2) Smile Heart Foods Co., Ltd. 3) Lee Heng Seafood Co., Ltd. 4) Top Product Food Co., Ltd. และ 5) Asia Seafood Co., Ltd.
รัฐบาลไทย-ข่าวทำเนียบรัฐบาล-สธ. ห่วงไข้เลือดออกเพิ่มสูง เตือนประชาชนทั้งเด็กและผู้ใหญ่ หากมีไข้ ไม่มีอาการทางเดินหายใจ ตรวจโควิดไม่พบเชื้อ ให้สงสัย “ไข้เลือดออก” ด้วย และรีบไปพบแพทย์
วันอาทิตย์ที่ 18 มิถุนายน 2566
สธ. ห่วงไข้เลือดออกเพิ่มสูง เตือนประชาชนทั้งเด็กและผู้ใหญ่ หากมีไข้ ไม่มีอาการทางเดินหายใจ ตรวจโควิดไม่พบเชื้อ ให้สงสัย “ไข้เลือดออก” ด้วย และรีบไปพบแพทย์
กระทรวงสาธารณสุข ห่วงสถานการณ์ไข้เลือดออกปีนี้พบผู้ป่วยสูงขึ้น เตือนประชาชนทั้งเด็กและผู้ใหญ่ หากมีไข้ ไม่มีอาการระบบทางเดินหายใจ เช่น ไอ น้ํามูก และตรวจ ATK ไม่พบเชื้อโควิด 19 ให้สงสัยว่าอาจจะเป็นโรคไข้เลือดออก และรีบไปพบแพทย์ตรวจวินิจฉัยแต่เนิ่น ๆ
กระทรวงสาธารณสุข ห่วงสถานการณ์ไข้เลือดออกปีนี้พบผู้ป่วยสูงขึ้น เตือนประชาชนทั้งเด็กและผู้ใหญ่ หากมีไข้ ไม่มีอาการระบบทางเดินหายใจ เช่น ไอ น้ํามูก และตรวจ ATK ไม่พบเชื้อโควิด 19 ให้สงสัยว่าอาจจะเป็นโรคไข้เลือดออก และรีบไปพบแพทย์ตรวจวินิจฉัยแต่เนิ่น ๆ เพื่อป้องกันการเสียชีวิต โดยข้อมูลล่าสุด 1 มกราคม - 14 มิถุนายน 2566 พบผู้ป่วยไข้เลือดออกแล้ว 21,457 ราย สูงกว่าช่วงเดียวกันของปีที่ผ่านมาถึง 3.3 เท่า กลุ่มอายุ 5-14 ปี มีอัตราป่วยสูงถึงร้อยละ 96.63 และมีผู้เสียชีวิตแล้ว 19 ราย
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กรมควบคุมโรครายงานสถานการณ์โรคไข้เลือดออกในปีนี้มีแนวโน้มพบผู้ป่วยสูงขึ้น ตั้งแต่วันที่ 1 มกราคม - 14 มิถุนายน 2566 พบผู้ป่วยแล้ว 21,457 ราย เทียบกับช่วงเวลาเดียวกันของปี 2565 ที่มีผู้ป่วย 6,488 ราย พบว่ามากกว่าถึง 3.3 เท่า และมีผู้เสียชีวิต 19 ราย ผู้ป่วยอยู่ในกลุ่มอายุ 5-14 ปี มากสุด จํานวน 7,331 ราย และเป็นกลุ่มที่มีอัตราป่วยสูงถึงร้อยละ 96.63 ซึ่งส่วนใหญ่อยู่ในวัยเรียน จึงต้องช่วยกันดูแลสภาพแวดล้อมทั้งที่บ้านและโรงเรียนอย่างต่อเนื่อง ไม่ให้มีเศษขยะ เช่น กล่องโฟม พลาสติกเหลือใช้ ที่จะเป็นแหล่งเพาะพันธุ์ยุงลาย เพื่อป้องกันอันตรายจากโรคไข้เลือดออก
นายแพทย์โอภาส กล่าวต่อว่า โรคไข้เลือดออก ผู้ป่วยจะมีไข้สูง ร่วมกับอาการปวดกล้ามเนื้อ ปวดกระดูก ปวดกระบอกตา บางรายอาจมีปวดท้อง อาเจียน มีจุดแดงเล็กๆ ตามแขน ขา ลําตัว มีเลือดออกผิดปกติ เช่น เลือดออกตามไรฟัน หรือประจําเดือนมากผิดปกติ ดังนั้นในช่วงนี้ หากป่วยมีไข้สูง แต่ไม่มีอาการระบบทางเดินหายใจอื่นๆ เช่น ไอ หรือน้ํามูก และตรวจ ATK ไม่พบเชื้อโควิด 19 โดยเฉพาะผู้ที่มีโรคประจําตัว มีภาวะอ้วน และผู้สูงอายุ ให้สงสัยว่าอาจจะเป็นโรคไข้เลือดออก ห้ามรับประทานยาลดไข้กลุ่มเอ็นเสด เช่น แอสไพริน ไอบูโพรเฟน และรีบไปพบแพทย์เพื่อตรวจวินิจฉัยโรคให้ชัดเจน ช่วยลดความเสี่ยงการเสียชีวิต ส่วนเด็กๆ ที่ยังไม่สามารถบอกอาการของตนเองได้ ผู้ปกครองต้องสังเกตอาการใกล้ชิด หากรับประทานยาลดไข้ 2 วันแล้วไม่ดีขึ้น ให้สงสัยไว้ก่อนว่าอาจเป็นโรคไข้เลือดออก และให้รีบไปพบแพทย์ ทั้งนี้ หากมีข้อสงสัยเกี่ยวกับโรคไข้เลือดออก สามารถโทรสอบถามข้อมูลเพิ่มเติมได้ที่ สายด่วนกรมควบคุมโรค 1422
************************************************* 18 มิถุนายน 2566
รัฐบาลไทย-ข่าวทำเนียบรัฐบาล-สืบสานพระปณิธานสมเด็จพระศรีนครินทราบรมราชชนนี จังหวัดนครพนมนำหน่วยแพทย์ พอ.สว. ออกให้บริการประชาชนในพื้นที่ห่างไกล สร้างสุขภาพดีอย่างยั่งยืนให้ประชาชน
วันเสาร์ที่ 17 มิถุนายน 2566
17/06/2566
สืบสานพระปณิธานสมเด็จพระศรีนครินทราบรมราชชนนี จังหวัดนครพนมนําหน่วยแพทย์ พอ.สว. ออกให้บริการประชาชนในพื้นที่ห่างไกล สร้างสุขภาพดีอย่างยั่งยืนให้ประชาชน
สืบสานพระปณิธานสมเด็จพระศรีนครินทราบรมราชชนนี จังหวัดนครพนมนําหน่วยแพทย์ พอ.สว. ออกให้บริการประชาชนในพื้นที่ห่างไกล สร้างสุขภาพดีอย่างยั่งยืนให้ประชาชน
วันนี้ (17 มิ.ย. 66) นายวันชัย จันทร์พร ผู้ว่าราชการจังหวัดนครพนม เป็นประธานเปิดโครงการหน่วยแพทย์เคลื่อนที่ มูลนิธิแพทย์อาสาสมเด็จพระศรีนครินทราบรมราชชนนี (พอ.สว.) โดยมี หัวหน้าส่วนราชการ นายอําเภอเรณูนคร บุคลากรทางการแพทย์ ตํารวจตระเวนชายแดน เหล่ากาชาดจังหวัดนครพนม ชมรมแม่บ้านมหาดไทยจังหวัดนครพนม หน่วยงานที่เกี่ยวข้อง รวมกว่า 50 คน ร่วมออกให้บริการพี่น้องประชาชนในพื้นที่ ณ วัดบัวขาว หมู่ที่ 5 บ้านนาเลียง ตําบลนาบัว อําเภอเรณูนคร จังหวัดนครพนม
"จังหวัดนครพนม ได้รับพระราชทานพระมหากรุณาธิคุณให้เป็นจังหวัด พอ.สว. ลําดับที่ 6 เมื่อปี 2512 และมีการให้บริการแก่ประชาชนมาอย่างต่อเนื่องจนถึงปัจจุบันเป็นเวลา 54 ปีแล้ว ซึ่งโครงการในครั้งนี้ จัดขึ้นเพื่อสํานึกในพระกรุณาธิคุณสมเด็จพระเจ้าน้องนางเธอ สมเด็จเจ้าฟ้าฯ กรมพระศรีสวางควัฒน วรขัตติยราชนารี พระผู้ทรงแบ่งเบาพระราชภาระของพระบาทสมเด็จพระเจ้าอยู่หัว ในการสืบสาน รักษา และต่อยอด พระราชปณิธานแห่งองค์สมเด็จพระศรีนครินทราบรมราชชนนี ในการดูแลรักษาและให้คําปรึกษา ด้านสุขภาพอนามัยและการสาธารณสุขให้กับประชาชนในพื้นที่ห่างไกล" นายวันชัย ฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวว่า การออกหน่วยแพทย์เคลื่อนที่ในครั้งนี้ ได้จัดให้มีบริการทางการแพทย์ ทั้งแพทย์แผนปัจจุบัน และแพทย์แผนไทย เช่น การตรวจคัดกรองภาวะสุขภาพ การรักษาทางทันตกรรม การบริการนวดเพื่อบําบัดรักษา และมีบริการแจกยาสามัญประจําบ้าน เพื่อช่วยเหลือในการรักษาพยาบาล ป้องกันโรค และฟื้นฟูสุขภาพอนามัยของประชาชนในท้องถิ่นทุรกันดาร ให้ได้รับบริการอย่างสะดวก รวดเร็ว ทั่วถึง และพัฒนาคุณภาพชีวิตให้ดียิ่งขึ้น
"จังหวัดนครพนมมีความมุ่งมั่นในการน้อมนําพระราชดําริของพระบาทสมเด็จพระเจ้าอยู่หัวและพระบรมวงศานุวงศ์ทุกพระองค์ พระผู้ทรงมุ่งมั่นในการบําบัดทุกข์ บํารุงสุขให้กับประชาชนคนไทยได้มีคุณภาพชีวิตที่ดีอย่างยั่งยืน ด้วยการส่งเสริมด้านการสาธารณสุข และการดูแลสุขภาพพื้นฐาน โดยเฉพาะอย่างยิ่ง การน้อมนําหลักปรัชญาของเศรษฐกิจพอเพียงไปสู่การปฏิบัติเป็นวิถีชีวิตของพี่น้องประชาชน ทําให้พี่น้องประชาชนทุกคนสามารถพึ่งพาตนเองได้ อาทิ การน้อมนําพระราชดําริเสริมสร้างความมั่นคงด้านอาหารในสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยการปลูกพืชผักสวนครัว พืชสมุนไพร เป็นอาหาร เป็นยารักษาโรค อันจะทําให้ประชาชนได้มีสุขภาพที่ดี ด้วยพืชพันธุ์ธัญญาหารภายในรั้วบ้าน ภายในครัวเรือน ยังผลทําให้มีสุขภาพดี และมีคุณภาพชีวิตที่ดีอย่างยั่งยืน" นายวันชัย ฯ กล่าวในช่วงท้าย
กองสารนิเทศ สป.มท.
ครั้งที่ 570/2566 วันที่ 17 มิ.ย. 2566
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนอายุ 35 ปีขึ้นไป ตรวจเบาหวานฟรี  ตั้งแต่วันที่ 1 มิถุนายน 2566 ถึงวันที่ 31 ธันวาคม 2567 ฟรีไม่เสียค่าใช้จ่าย
วันอาทิตย์ที่ 18 มิถุนายน 2566
18/06/2566
รัฐบาลเชิญชวนประชาชนอายุ 35 ปีขึ้นไป ตรวจเบาหวานฟรี  ตั้งแต่วันที่ 1 มิถุนายน 2566 ถึงวันที่ 31 ธันวาคม 2567 ฟรีไม่เสียค่าใช้จ่าย
รัฐบาลเชิญชวนประชาชนอายุ 35 ปีขึ้นไป ตรวจเบาหวานฟรี  ตั้งแต่วันที่ 1 มิถุนายน 2566 ถึงวันที่ 31 ธันวาคม 2567 ฟรีไม่เสียค่าใช้จ่าย
วันนี้ (18 มิ.ย. 66) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า รัฐบาลมีความห่วงใยปัญหาสุขภาพของประชาชน ต้องการให้ประชาชนเข้าถึงระบบบริการสาธารณสุขอย่างทั่วถึง เพื่อสุขภาพและคุณภาพชีวิตที่ดี ห่างไกลจากโรค ป้องกันการเจ็บป่วยเรื้อรัง ซึ่งจากข้อมูลกระทรวงสาธารณสุข พบว่า ปัจจุบันคนไทยมีแนวโน้มป่วยเป็น "โรคเบาหวาน" มากขึ้น ทั้งนี้ จากฐานข้อมูลสุขภาพ ระบุว่า ในปี 2565 ประเทศไทยมีผู้ป่วยโรคเบาหวาน จํานวน 3.3 ล้านคน เพิ่มขึ้นจากปี 2564 จํานวน 1.5 แสนคน
ในส่วนของการคัดกรองผู้ป่วยรายใหม่ พบว่า การคัดกรองผู้ป่วยโรคเบาหวานในประชาชนอายุ 35 ปีขึ้นไปนั้น มีผู้ได้รับการคัดกรองเพียง 14 ล้านคนและยังไม่ได้รับการคัดกรองโรคเบาหวานและโรคความดันโลหิตสูงมากถึง 8 ล้านคน จากเป้าหมายทั่วประเทศ 22 ล้านคน
นางสาวรัชดา กล่าวว่า รัฐบาล โดยกรมการแพทย์ กระทรวงสาธารณสุขขอเชิญชวนประชาชนที่มีหลักเกณฑ์ตรงตามเงื่อนไขเข้ารับการตรวจเบาหวานฟรี ภายใต้โครงการคัดกรองความเสี่ยงโรคเบาหวานในประเทศไทยแบบบูรณาการ ประจําปี พ.ศ. 2566-2567 ตั้งแต่วันที่ 1 มิถุนายน 2566 ถึงวันที่ 31 ธันวาคม 2567 ซึ่งหลักเกณฑ์ เงื่อนไขการเข้ารับบริการตรวจเบาหวานฟรี ดังนี้ 1.ประชาชนทั่วไปอายุตั้งแต่ 35 ปีขึ้นไป 2.ไม่เคยตรวจเบาหวาน ทั้งนี้ ผู้ที่สนใจแนะนําให้ประเมินความเสี่ยงโรคเบาหวาน กรณีได้คะแนนน้อยกว่า 6 คะแนน คือไม่เสี่ยง ไม่ต้องตรวจน้ําตาล กรณีได้คะแนนมากกว่าหรือเท่ากับ 6 คะแนน คือเสี่ยง ต้องเจาะน้ําตาลที่ปลายนิ้ว
"ปัจจุบันมาตรการคัดกรองโรคเบาหวานในประชากรวัยผู้ใหญ่เป็นมาตรการด้านสาธารณสุขที่ทั่วโลกยอมรับว่าเป็นมาตรการที่มีความคุ้มค่าโดยถูกบรรจุในแผนป้องกันและควบคุมโรคของประเทศไทยและอยู่ในสิทธิประโยชน์การส่งเสริมและป้องกันโรคของหลักประกันสุขภาพแห่งชาติ ประชาชนสามารถเข้ารับการคัดกรองโดยไม่มีค่าใช้จ่าย ประชาชนที่มีอายุตั้งแต่ 35 ปีขึ้นไป ต้องได้รับบริการตรวจคัดกรองโรคเบาหวานและโรคความดันโลหิตปีละ 1 ครั้ง ผู้ที่สนใจสามารถติดต่อรับบริการตรวจคัดกรองได้โดยยื่นบัตรประชาชนเข้ารับบริการตามสิทธิการรักษาได้กับอาสาสมัครสาธารณสุขประจําหมู่บ้าน (อสม.) และโรงพยาบาลส่งเสริมสุขภาพตําบล (รพ.สต.) ใกล้บ้านโดยไม่มีค่าใช้จ่าย" นางสาวรัชดา ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีไทย-เกาหลีใต้ ร่วมมือเสริมสร้างศักยภาพนักสร้างสรรค์คอนเทนต์ “Delight Thai” ส่งเสริมเศรษฐกิจสร้างสรรค์ ผลักดัน 5F soft power สู่สายตาชาวโลกเพิ่มมากขึ้น
วันอาทิตย์ที่ 18 มิถุนายน 2566
18/06/2566
โฆษกรัฐบาลเผย นายกฯ ยินดีไทย-เกาหลีใต้ ร่วมมือเสริมสร้างศักยภาพนักสร้างสรรค์คอนเทนต์ “Delight Thai” ส่งเสริมเศรษฐกิจสร้างสรรค์ ผลักดัน 5F soft power สู่สายตาชาวโลกเพิ่มมากขึ้น
โฆษกรัฐบาลเผย นายกฯ ยินดีไทย-เกาหลีใต้ ร่วมมือเสริมสร้างศักยภาพนักสร้างสรรค์คอนเทนต์ “Delight Thai” ส่งเสริมเศรษฐกิจสร้างสรรค์ ผลักดัน 5F soft power สู่สายตาชาวโลกเพิ่มมากขึ้น
วันนี้ (18 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความร่วมมือไทย-เกาหลีใต้ ทําโครงการพัฒนาศักยภาพนักสร้างสรรค์คอนเทนต์ “Delight Thai” ส่งเสริมเศรษฐกิจสร้างสรรค์ ช่วยยกระดับไทยสู่สากล
โฆษกประจําสํานักนายกรัฐมนตรี เปิดเผยว่า กระทรวงการอุดมศึกษา วิทยาศาสตร์ วิจัยและนวัตกรรม (อว.) และหน่วยบริหารจัดการทุนด้านการพัฒนากําลังคน และทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) หารือร่วมกับ CJ Entertainment หนึ่งในบริษัทอุตสาหกรรมบันเทิงที่ใหญ่ที่สุดของเกาหลีใต้ เพื่อหารือแนวทางความร่วมมือด้านกลยุทธ์และการจัดการเศรษฐกิจสร้างสรรค์ และการพัฒนากําลังคนด้านนักสร้างสรรค์คอนเทนต์ (Creative Content Creator) โดยไทยและเกาหลีใต้ได้ร่วมกันจัดทําโครงการพัฒนาศักยภาพนักสร้างสรรค์คอนเทนต์ Delight Thai ซึ่ง อว. เชื่อว่าความร่วมมือครั้งนี้ เป็นการโชว์ความเป็นไทยสู่สากลจากบริบททางประวัติศาสตร์และวัฒนธรรมท้องถิ่น รวมถึงเพิ่มโอกาสแลกเปลี่ยนความรู้ ความเชี่ยวชาญสําหรับการสร้างสรรค์คอนเทนต์ทางดิจิทัล เช่น ภาพยนตร์ แฟชั่น เทศกาล เป็นต้น
ทั้งนี้ โฆษกประจําสํานักนายกรัฐมนตรี ยังได้เปิดเผยเพิ่มเติมว่า เกาหลีใต้มีศักยภาพในการใช้สื่อและความบันเทิง (Content Business) ในการส่งออก Soft Power ซึ่งประชาชนไทยและเกาหลีใต้ต่างมีความนิยมในวัฒนธรรมของกันและกัน โดยเฉพาะวัฒนธรรม K-Pop และ K-Drama ซึ่งไทยยินดีที่จะได้ศึกษา และเรียนรู้ความสําเร็จในการขับเคลื่อน Soft Power ของเกาหลีใต้ เพื่อนํามาปรับใช้กับการขับเคลื่อน Soft Power ของไทย เพื่อเสริมสร้างศักยภาพบุคลากรของไทยไปสู่ระดับสากล ซึ่งมั่นใจว่าจะช่วยสร้างรายได้เข้าประเทศ ทั้งทางตรงและทางอ้อมอีกด้วย อาทิ อาหาร ศิลปวัฒนธรรม และการท่องเที่ยวของไทย
“นายกรัฐมนตรีขอบคุณหน่วยงานที่เกี่ยวข้อง เห็นความสําคัญ และสร้างโอกาสเพื่อพัฒนาการนําเสนอ ส่งออก Soft Power ไทย โดยเกาหลีใต้เป็นประเทศที่มีศักยภาพมีความใกล้ชิดทางวัฒนธรรมกับไทย เชื่อมั่นว่าการแลกเปลี่ยนเรียนรู้จากความร่วมมือระหว่างกันจะทําให้ไทยสามารถนําเสนอวัฒนธรรมและภูมิปัญญาที่มีศักยภาพเป็น Soft power ที่โดดเด่น ทันสมัย และน่าสนใจ เพิ่มโอกาสให้สินค้าและบริการของไทยในโลกดิจิทัลได้เพิ่มมากขึ้น ทั้งนี้ รัฐบาลสนับสนุนการพัฒนาด้านนี้มาอย่างต่อเนื่อง และให้ความสําคัญในการพัฒนาต่อไปเพื่อให้กระแสไทยอยู่ในทุกช่วงของกระแสโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-เริ่มแล้ว!! 27 มิ.ย.นี้ ธอส. เปิดระบบยืนยันตัวตนด้วยใบหน้าก่อนโอนเงิน ผ่านแอป GHB ALL GEN แนะลงทะเบียนใบหน้าได้ที่สาขา ธอส. ทั่วประเทศ
วันอังคารที่ 27 มิถุนายน 2566
27/06/2566
เริ่มแล้ว!! 27 มิ.ย.นี้ ธอส. เปิดระบบยืนยันตัวตนด้วยใบหน้าก่อนโอนเงิน ผ่านแอป GHB ALL GEN แนะลงทะเบียนใบหน้าได้ที่สาขา ธอส. ทั่วประเทศ
ธอส. ยกระดับความปลอดภัยให้กับลูกค้าในการทําธุรกรรมผ่าน  Application : GHB ALL GEN ด้วยการเปิดระบบการสแกนใบหน้าเพื่อยืนยันตัวตนเมื่อทําธุรกรรมการโอนเงิน ได้ตั้งแต่วันที่ 27 มิถุนายน 2566 เป็นต้นไป
ธนาคารอาคารสงเคราะห์ (ธอส.) พร้อมสนับสนุนนโยบายของธนาคารแห่งประเทศไทย (ธปท.) ในการพัฒนาเทคโนโลยีเพื่อยกระดับความปลอดภัยให้กับลูกค้าในการทําธุรกรรมผ่าน Application : GHB ALL GEN ด้วยการเปิดระบบการสแกนใบหน้าเพื่อยืนยันตัวตนเมื่อทําธุรกรรมการโอนเงิน ได้ตั้งแต่วันที่ 27 มิถุนายน 2566 เป็นต้นไป ทั้งนี้ สําหรับลูกค้าที่ต้องการโอนเงินตั้งแต่ 50,000 บาทขึ้นไปต่อรายการ ยอดทําธุรกรรมสะสม 200,000 บาทต่อวัน และลูกค้าที่ต้องการขอปรับเพิ่มวงเงินการทํารายการโอนตั้งแต่ 50,000 บาทต่อวันขึ้นไป ธนาคารจึงขอให้ผู้ใช้บริการ Application : GHB ALL GEN ที่ยังไม่ได้ยืนยันตัวตนและถ่ายภาพใบหน้าให้นําบัตรประชาชนมาลงทะเบียนใบหน้าเพื่อยืนยันตัวตนที่ ธอส. ทุกสาขาทั่วประเทศ เพื่อความสะดวกในการทําธุรกรรมการโอนเงินผ่านแอปมากขึ้น สอบถามรายละเอียดเพิ่มเติมได้ที่ ธอส. ทุกสาขาทั่วประเทศ GHBank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
ฝ่ายสื่อสารองค์กร
26 มิถุนายน 2566
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนทางเข้าพื้นที่สถานีเกษตรหลวงอินทนนท์ จังหวัดเชียงใหม่
วันอังคารที่ 27 มิถุนายน 2566
กรมทางหลวงชนบท ก่อสร้างถนนทางเข้าพื้นที่สถานีเกษตรหลวงอินทนนท์ จังหวัดเชียงใหม่
เสร็จสมบูรณ์ ยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวกปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยก ทล.1009 - บ้านแม่แอบ อําเภอจอมทอง จังหวัดเชียงใหม่ เสร็จสมบูรณ์ เพื่อสนับสนุนการดําเนินงานของสถานีเกษตรหลวงอินทนนท์ ยกระดับการคมนาคมให้ประชาชนสามารถขนส่งผลผลิตทางการเกษตร อาทิ ลูกพลับ ข้าวโพด ผักเมืองหนาว
ได้อย่างรวดเร็วทันเวลาในทุกฤดูกาล ลดต้นทุนในการขนส่ง บรรเทาความเดือดร้อนให้ประชาชนมีคุณภาพชีวิตที่ดีอย่างยั่งยืน รวมทั้งส่งเสริมเศรษฐกิจการท่องเที่ยวในพื้นที่ เนื่องจากสามารถใช้เป็นเส้นทางเดินทางสู่ดอยอินทนนท์ได้อีกด้วย กระทรวงคมนาคมมอบหมายให้ ทช. พิจารณาดําเนินการสนับสนุนการปรับปรุงถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง บรรเทาความเดือดร้อนให้แก่ประชาชน เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน เส้นทางบางส่วนเป็นถนนดินลูกรังและมีทางคับแคบ ส่งผลให้การคมนาคมขนส่งเป็นไปด้วยความยากลําบากโดยเฉพาะในช่วงฤดูฝน เกษตรกรไม่สามารถลําเลียงผลผลิตออกสู่ตลาดได้ทันเวลา ทช. จึงได้ดําเนินการโครงการก่อสร้างถนนสายดังกล่าว โดยมีจุดเริ่มต้นบริเวณบ้านสบแอบ กม. ที่ 0+000 และสิ้นสุดโครงการบริเวณบ้านป่าแขม กม. ที่ 10+985 รวมระยะทาง 10.985 กิโลเมตร ก่อสร้างเป็นถนนผิวจราจรแบบคอนกรีตเสริมเหล็ก กว้าง 4 เมตร พร้อมสะพานคอนกรีตเสริมเหล็ก 4 แห่ง รางระบายน้ําคอนกรีตเสริมเหล็กบริเวณสองข้างทาง รวมทั้งติดตั้งป้ายเครื่องหมายจราจรและอุปกรณ์ความปลอดภัย งบประมาณ 85.204 ล้านบาท
รัฐบาลไทย-ข่าวทำเนียบรัฐบาล-โอกาสพิเศษกลับมาอีกครั้ง รฟท. เปิดจองตั๋วขบวนรถพิเศษนำเที่ยวรถจักรไอน้ำเส้นทางประวัติศาสตร์ กรุงเทพ - อยุธยา - กรุงเทพ
วันอังคารที่ 27 มิถุนายน 2566
โอกาสพิเศษกลับมาอีกครั้ง รฟท. เปิดจองตั๋วขบวนรถพิเศษนําเที่ยวรถจักรไอน้ําเส้นทางประวัติศาสตร์ กรุงเทพ - อยุธยา - กรุงเทพ
เฉลิมพระเกียรติพระบาทสมเด็จพระเจ้าอยู่หัว เริ่มจําหน่ายตั๋วโดยสาร วันที่  28 มิถุนายน 2566 เป็นต้นไป
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในโอกาสมหามงคลวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 รฟท. ได้จัดขบวนรถพิเศษนําเที่ยวรถจักรไอน้ําเส้นทางประวัติศาสตร์ ระหว่างกรุงเทพถึงจังหวัดพระนครศรีอยุธยา เพื่อเป็นการแสดงออกถึงความจงรักภักดีและสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการเพื่อประโยชน์สุขแห่งอาณาราษฎร พร้อมกับเปิดโอกาสให้ประชาชน ได้ร่วมเป็นส่วนหนึ่งในการเดินทางย้อนอดีตบนเส้นทางรถไฟสายดังกล่าว เริ่มเปิดจําหน่ายตั๋วโดยสารพร้อมกันทั่วประเทศ วันที่ 28 มิถุนายน 2566 ตั้งแต่เวลา 08.30 น. เป็นต้นไป
สําหรับการจัดขบวนรถพิเศษนําเที่ยวรถจักรไอน้ําเส้นทางประวัติศาสตร์ กรุงเทพ - อยุธยา - กรุงเทพ รฟท. ได้นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาให้บริการลากจูง ขบวนที่ 901/902 ออกจากสถานีกรุงเทพ (หัวลําโพง) เวลา 08.10 น. ถึงสถานีอยุธยา เวลา 10.20 น. จากนั้นนักท่องเที่ยวมีเวลาเดินทางไหว้พระขอพรสิ่งศักดิ์สิทธิ์ และท่องเที่ยวโบราณสถานที่ทรงคุณค่าทางประวัติศาสตร์ หรือร้านอาหารแบบผสมผสานกับบรรยากาศความเป็นเมืองเก่าของจังหวัดพระนครศรีอยุธยา โดยใช้เวลาประมาณ 6 ชั่วโมง และเดินทางกลับออกจากสถานีอยุธยา เวลา 16.40 น. ถึงกรุงเทพ เวลา 18.55 น.
ทั้งนี้ ขบวนรถจะออกจากสถานีกรุงเทพ (หัวลําโพง) และหยุดรับ-ส่งผู้โดยสารที่สถานีสามเสน บางซื่อ และรังสิต ซึ่งนักท่องเที่ยวสามารถขึ้น/ลงตามสถานีดังกล่าวได้ ขณะเดียวกันประชาชนทั่วไปที่ไม่ได้เดินทางแต่อาศัยอยู่ใกล้เคียงเส้นทางรถไฟสายกรุงเทพ – อยุธยา สามารถร่วมบันทึกความทรงจํา ถ่ายภาพหัวรถจักรไอน้ําในเส้นทางที่ขบวนรถวิ่งผ่านได้เช่นกัน
สําหรับอัตราค่าโดยสาร รถธรรมดาชั้น 3 ไป - กลับ ผู้ใหญ่/เด็ก ราคา 299 บาท และตู้โดยสารปรับอากาศ (รถโอทอป) ราคา 799 บาท บริการอาหารว่างและน้ําดื่มทั้งเที่ยวไป - กลับ ผู้สนใจสามารถติดต่อซื้อตั๋วโดยสารและสํารองที่นั่งล่วงหน้า(สูงสุด 30 วัน) ด้วยระบบ D-Ticket หรือที่สถานีรถไฟทุกแห่งทั่วประเทศ สอบถามข้อมูลเพิ่มเติมที่ศูนย์บริการข้อมูลลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ดีอีเอสร่วมประชุม Roundtable ในหัวข้อ Accelerating Benefits of Digital Trade Connectivity through Alignment of Legal Framework and Interoperability Tools
วันอังคารที่ 27 มิถุนายน 2566
ดีอีเอสร่วมประชุม Roundtable ในหัวข้อ Accelerating Benefits of Digital Trade Connectivity through Alignment of Legal Framework and Interoperability Tools
ดีอีเอสร่วมประชุม Roundtable ในหัวข้อ Accelerating Benefits of Digital Trade Connectivity through Alignment of Legal Framework and Interoperability Tools
วันนี้ (27 มิถุนายน 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ได้เข้าร่วมกล่าวในฐานะ Honorable Keynote Speaker ในการประชุม Roundtable หัวข้อ Accelerating Benefits of Digital Trade Connectivity through Alignment of Legal Framework and Interoperability Tools ซึ่งจัดโดย สมาคมธนาคารไทย และคณะ Asia Pacific Financial Forum (APFF) ภายใต้สภาที่ปรึกษาทางเศรษฐกิจเอเปค (APEC Business Advisory Council : ABAC) ร่วมกับกระทรวงดิจิทัลเพื่อเศรษฐกิจและสังคม เมื่อวันที่ 27 มิถุนายน 2566 ผ่านระบบการประชุมทางไกล โดยการประชุมดังกล่าวจัดขึ้นเพื่อหารือแนวทางการขับเคลื่อน การปรับกรอบกฎหมายให้สอดคล้องกับกฎหมายต้นแบบของ Model Law on Electronic Transferable Records (MLETR) ตลอดจนแนวทางการส่งเสริมความร่วมมือเพื่อสนับสนุนและอํานวยความสะดวกด้านการค้าระหว่างประเทศของสมาชิกเขตเศรษฐกิจเอเปค
_______________________
รัฐบาลไทย-ข่าวทำเนียบรัฐบาล-ปลัดกระทรวงกลาโหม ให้การต้อนรับ พลตรี Pablo Mandac Lorenzo (พาโบล แมนแด๊ก ลอเร็นโซ) ผู้ช่วยรัฐมนตรีว่าการกระทรวงกลาโหมสาธารณรัฐฟิลิปปินส์
วันอังคารที่ 27 มิถุนายน 2566
ปลัดกระทรวงกลาโหม ให้การต้อนรับ พลตรี Pablo Mandac Lorenzo (พาโบล แมนแด๊ก ลอเร็นโซ) ผู้ช่วยรัฐมนตรีว่าการกระทรวงกลาโหมสาธารณรัฐฟิลิปปินส์
​ในวันอังคารที่ 27 มิถุนายน 2566 เวลา 09.00 นาฬิกา พลเอก สนิธชนก  สังขจันทร์ ปลัดกระทรวงกลาโหม ให้การต้อนรับ พลตรี Pablo Mandac Lorenzo (พาโบล แมนแด๊ก ลอเร็นโซ) ผู้ช่วยรัฐมนตรีว่าการกระทรวงกลาโหมสาธารณรัฐฟิลิปปินส์ ณ ห้องพระบารมีปกเกล้า กระทรวงกลาโหม
ในโอกาสเดินทางมาเยือนประเทศไทยเพื่อเข้าร่วมการประชุมคณะกรรมาธิการร่วมว่าด้วยความร่วมมือทางทหารระหว่าง กระทรวงกลาโหมไทย กับ กระทรวงกลาโหมสาธารณรัฐฟิลิปปินส์ ครั้งที่ 4 ซึ่งการประชุม ฯ
จะเป็นการกระชับความสัมพันธ์และแลกเปลี่ยนความคิดเห็นเกี่ยวกับความร่วมมือด้านความมั่นคงในภูมิภาค
​ทั้งนี้ในการเข้าพบ ปลัดกระทรวงกลาโหมได้ชื่นชมความสัมพันธ์อันดีระหว่างไทยกับสาธารณรัฐฟิลิปปินส์ ที่ดําเนินมาอย่างราบรื่นและใกล้ชิด โดยปีนี้ครบรอบ 74 ปี ของการสถาปนาความสัมพันธ์ทางการทูต นอกจากนี้ทั้งสองประเทศยังมีการพัฒนาความสัมพันธ์ในหลาย ๆ ด้าน อาทิ ด้านเศรษฐกิจ สังคม วัฒนธรรม และการแลกเปลี่ยนการเยือนของผู้บังคับบัญชาระดับสูง ตลอดจนการมีแนวคิดและทัศนคติที่คล้ายคลึงกัน โดยเฉพาะด้านประชาธิปไตยและการส่งเสริมสิทธิมนุษยชน
​สําหรับความร่วมมือทางทหารของทั้งสองประเทศ มีการพัฒนาระหว่างกันอย่างต่อเนื่องในทุกมิติ อาทิ ด้านการแลกเปลี่ยนที่นั่งศึกษา ด้านการข่าว การแลกเปลี่ยนการเยือนและด้านอุตสาหกรรมป้องกันประเทศ รวมถึงมีกลไกความร่วมมือทางทหารระหว่างกัน ดังนั้นในโอกาสเข้าพบครั้งนี้จึงหวังว่าทั้งสองกองทัพจะสามารถพัฒนาความร่วมมือให้ก้าวหน้ามากยิ่งขึ้น
รัฐบาลไทย-ข่าวทำเนียบรัฐบาล-“เกษตรฯ”จับมือญี่ปุ่นเดินหน้าโครงการแปรรูปสาหร่ายเป็นน้ำมันชีวภาพและผลิตภัณฑ์มูลค่าสูง
วันอังคารที่ 27 มิถุนายน 2566
“เกษตรฯ”จับมือญี่ปุ่นเดินหน้าโครงการแปรรูปสาหร่ายเป็นน้ํามันชีวภาพและผลิตภัณฑ์มูลค่าสูง
“เกษตรฯ”จับมือญี่ปุ่นเดินหน้าโครงการแปรรูปสาหร่ายเป็นน้ํามันชีวภาพและผลิตภัณฑ์มูลค่าสูง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์เปิดเผยวันนี้ภายหลังเป็นประธานการประชุมโครงการผลิตน้ํามันจากสาหร่ายและแปรรูปเป็นผลิตภัณฑ์มูลค่าสูงโดยมีผู้เข้าร่วมประชุมประกอบด้วยดร.อังศุธร มหิทธิกุล ผู้จัดการสถาบันนวัตกรรมและบ่มเพาะธุรกิจ บริษัท บางจาก คอร์ปอเรชั่น จํากัด (มหาชน) นายณัฐพล วชิรโรจน์ สถาบันวิจัยวิทยาศาสตร์และเทคโนโลยีแห่งประเทศไทย (วว.) นางสาวมนทกานติ ท้ามติ้น ผอ.ศูนย์ศึกษาการพัฒนาอ่าวคุ้งกระเบนอันเนื่องมาจากพระราชดําริ จ.จันทบุรี ผู้แทนกรมประมงพลเรือเอก ดร.สมัย ใจอินทร์ อดีตผู้ทรงคุณวุฒิพิเศษกองทัพเรือและกรรมการมูลนิธิสถาบันพลังงานทางเลือกแห่งประเทศไทย นางสาวสภาวรรณ พลบุตร ผู้แทนมูลนิธิเวิลด์วิว ไคลเมท(Worldview Climate Foundation, Thailand) นายโชติ พึงเจริญพงศ์ คณะทํางานที่ปรึกษารัฐมนตรีเกษตรฯ นายมาซาฮิโร คาบาชิมา (Mr. Masahiro Kabashima)ผู้แทนบริษัทชิโตเซะผู้ผลิตน้ํามันจากสาหร่ายรายแรกของประเทศญี่ปุ่นว่า ที่ประชุมได้ร่วมหารือความร่วมมือโครงการผลิตน้ํามันจากสาหร่าย และผลิตภัณฑ์จากสาหร่ายสู่เกษตรมูลค่าสูง ทั้งนี้ ผู้แทนบริษัทชิโตเซะผู้ผลิตน้ํามันจากสาหร่ายรายแรกของประเทศญี่ปุ่นยินดีที่จะสนับสนุนความรู้และประสบการณ์ของบริษัทที่ได้วิจัยพัฒนาการเพาะเลี้ยงสาหร่ายผลิตเป็นน้ํามันรวมทั้งการแปรรูปเป็นผลิตภัณฑ์ต่างๆมากว่า10ปีและพร้อมจะมาลงทุนในประเทศไทยโดยการสนับสนุนของรัฐบาลญี่ปุ่น
นายอลงกรณ์กล่าวว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มีนโยบายส่งเสริมสาหร่ายเป็นพืชเศรษฐกิจตัวใหม่ กรมประมงจึงดําเนินการรวบรวมผลงานวิจัยและพัฒนาสาหร่ายและเริ่มสนับสนุนให้เกษตรกรและภาคเอกชนเพาะเลี้ยงสาหร่ายเพื่อทดแทนการนําเข้าจากต่างประเทศมาใช้ในการบริโภค อุตสาหกรรมอาหารและอุตสาหกรรมอื่นๆ รวมทั้งการผลิตเป็นน้ํามันชีวภาพ นอกจากนี้ ตนยังได้ประชุมหารือกับสภาอุตสาหกรรมแห่งประเทศไทยขอให้นําสาหร่ายที่เพาะเลี้ยงในประเทศใช้ทดแทนการนําเข้าจากต่างประเทศ
นอกจากนี้ บริษัท บางจาก คอร์ปอเรชั่น จํากัดได้พัฒนาสาหร่ายเป็นผลิตภัณฑ์ต่างๆเช่นเวชสําอางค์และอาหารเสริม ส่วนบริษัท ปตท. จํากัด (มหาชน)ร่วมกับสถาบันวิจัยวิทยาศาสตร์และเทคโนโลยีแห่งประเทศไทย (Thailand Institute of Scientific and Technological Research : TISTR)จัดตั้งศูนย์ความเป็นเลิศด้านสาหร่าย(Algal Excellent Center- ALEC)ทําการวิจัยและพัฒนาสาหร่ายน้ําจืดเป็นน้ํามันแต่ยังมีต้นทุนสูงหากได้แลกเปลี่ยนเรียนรู้สร้างความร่วมมืออย่างใกล้ชิดหรือร่วมลงทุนวิจัยพัฒนาต่อยอดเทคโนโลยีกับทางญี่ปุ่นซึ่งจะเป็นประโยชน์ต่อการพัฒนาสาหร่ายสู่เกษตรมูลค่าสูงได้อย่างเป็นรูปธรรมโดยเร็ว
อีกทั้งสาหร่ายยังเป็นพืชที่ดูดซับคาร์บอนไดออกไซด์ได้มากกว่าต้นไม้หลายเท่าช่วยลดก๊าซเรือนกระจกลดโลกร้อนสร้างคาร์บอนเครดิตให้กับประเทศไทยจึงได้เชิญมูลนิธิเวิลด์วิว ไคลเมท(Worldview Climate Foundation, Thailand)และมูลนิธิสถาบันพลังงานทางเลือกแห่งประเทศไทยมาช่วยขับเคลื่อนโครงการพัฒนาสาหร่ายและมอบหมายให้กรมประมงจัดประชุมเชิงปฏิบัติการเรื่องการพัฒนาสายพันธุ์และแปรรูปสาหร่ายเป็นน้ํามันชีวภาพและเกษตรมูลค่าสูงในเร็วๆนี้เพื่อเร่งการนําสาหร่ายมาสร้างอาชีพและใช้ประโยชน์ในด้านต่างๆ
รัฐบาลไทย-ข่าวทำเนียบรัฐบาล-การเรียกกำลังพลสำรองของสำนักงานปลัดกระทรวงกลาโหม เข้ารับราชการทหารเพื่อตรวจสอบ ประจำปี ๒๕๖๖
วันอังคารที่ 27 มิถุนายน 2566
การเรียกกําลังพลสํารองของสํานักงานปลัดกระทรวงกลาโหม เข้ารับราชการทหารเพื่อตรวจสอบ ประจําปี ๒๕๖๖
เมื่อวันเสาร์ที่ ๒๔ มิถุนายน ๒๕๖๖ เวลา ๐๙๓๐ นาฬิกา พลเอก สิทธิพร มุสิกะสิน.รองปลัดกระทรวงกลาโหม ผู้แทนปลัดกระทรวงกลาโหม เป็นประธานพิธีเปิดการเรียกกําลังพลสํารองของสํานักงานปลัดกระทรวงกลาโหม เข้ารับราชการทหารเพื่อตรวจสอบ ประจําปี ๒๕๖๖
ณ อาคารอเนกประสงค์ สํานักงานปลัดกระทรวงกลาโหมพื้นที่ศรีสมาน จังหวัดนนทบุรี
สํานักงานปลัดกระทรวงกลาโหม โดย กรมการสรรพกําลังกลาโหม ได้มีคําสั่งเรียกกําลังพลสํารองที่มีความรู้ ความชํานาญเฉพาะทาง ที่สมัครใจและผ่านการคัดเลือกจากหน่วยกําลังพลสํารองของสํานักงานปลัดกระทรวงกลาโหม จํานวน ๓ หน่วย รวมทั้งสิ้น ๒๘ นาย เข้ารับราชการทหารเพื่อตรวจสอบ กําหนด ๑ วัน ในวันเสาร์ที่ ๒๔ มิถุนายน ๒๕๖๖ โดยมีรายละเอียดดังนี้
๑) กรมเทคโนโลยีสารสนเทศและอวกาศกลาโหม เป็นกําลังพลสํารองที่ปฏิบัติงานในด้านนโยบายและแผน รวมทั้ง ด้านวิทยาการของศูนย์ไซเบอร์ กรมเทคโนโลยีสารสนเทศและอวกาศกลาโหม ประเภทนายทหารสัญญาบัตร จํานวน ๒ นาย
๒) ศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร เป็นกําลังพลสํารองชุดบรรเทาสาธารณภัยในกองร้อยรักษาการณ์ ประเภทนายทหารสัญญาบัตร จํานวน ๑ นาย,.ประเภทนายทหารประทวน จํานวน ๒ นาย และ ประเภทพลทหาร จํานวน ๘ นาย
๓) สํานักงานแพทย์ สํานักงานสนับสนุน สํานักงานปลัดกระทรวงกลาโหม เป็นกําลังพลสํารองชุดแพทย์ทหารเผชิญเหตุ (M-MERT).เหล่าแพทย์ ประเภทนายทหารสัญญาบัตร จํานวน ๙ นาย และประเภทนายทหารประทวน จํานวน ๖ นาย
การเรียกกําลังพลสํารองฯ ดังกล่าว มีวัตถุประสงค์และความมุ่งหมาย เพื่อให้การเตรียมกําลังและการใช้กําลังของหน่วยกําลังพลสํารองของสํานักงานปลัดกระทรวงกลาโหมมีความพร้อมทางบัญชีบรรจุกําลังตั้งแต่ยามปกติ รวมถึงอบรมและบรรยายเรื่องที่กําลังพลสํารองควรทราบ ชี้แจงและทบทวนหน้าที่ของกําลังพลสํารอง พร้อมทั้งกระตุ้นเตือน ปลูกจิตสํานึก อุดมการณ์หน้าที่ของตนในการรับใช้ชาติ ตลอดจนเป็นการจัดเตรียมกําลังพลสํารองที่มีความรู้ ความชํานาญเฉพาะทางและหรือมีคุณสมบัติตรงตามที่สํานักงานปลัดกระทรวงกําหนด เพื่อใช้ในกรณีเกิดภาวะไม่ปกติ เช่น ภาวะสงคราม ภาวะฉุกเฉิน หรือภัยพิบัติต่างๆ ให้สามารถตอบสนองได้ทันท่วงที กําลังพลสํารองจะเป็นกําลังสําคัญในการเสริมสร้างความมั่นคงและความปลอดภัยของประเทศ และสามารถทําการฝึกร่วม และปฏิบัติงานในตําแหน่งสําคัญ เพื่อทดแทนทหารประจําการได้อย่างมีประสิทธิภาพในการปกป้องคุ้มครองเอกราชอธิปไตย และผลประโยชน์ของชาติต่อไป
รัฐบาลไทย-ข่าวทำเนียบรัฐบาล-​รัฐบาลเตือนประชาชนอย่าหลงเชื่อมิจฉาชีพแอบอ้างส่วนราชการให้ชำระค่าปรับต่าง ๆ แนะตรวจสอบใบสั่งจราจรอิเล็กทรอนิกส์ของจริง - ของปลอม เช็กได้! ผ่านระบบ PTM จะได้ไม่หลงกลมิจฉาชีพ
วันอังคารที่ 27 มิถุนายน 2566
27/06/2566
​รัฐบาลเตือนประชาชนอย่าหลงเชื่อมิจฉาชีพแอบอ้างส่วนราชการให้ชําระค่าปรับต่าง ๆ แนะตรวจสอบใบสั่งจราจรอิเล็กทรอนิกส์ของจริง - ของปลอม เช็กได้! ผ่านระบบ PTM จะได้ไม่หลงกลมิจฉาชีพ
​รัฐบาลเตือนประชาชนอย่าหลงเชื่อมิจฉาชีพแอบอ้างส่วนราชการให้ชําระค่าปรับต่าง ๆ แนะตรวจสอบใบสั่งจราจรอิเล็กทรอนิกส์ของจริง - ของปลอม เช็กได้! ผ่านระบบ PTM จะได้ไม่หลงกลมิจฉาชีพ
วันที่ 27 มิถุนายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญต่อการพัฒนารัฐบาลดิจิทัล โดยมุ่งหวังให้บริการของภาครัฐสะดวก รวดเร็ว อํานวยความสะดวกให้ประชาชนเข้าถึงบริการภาครัฐง่ายยิ่งขึ้น ซึ่งในช่วง 8 ปีที่ผ่านมา รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ออกกฎหมายผลักดันรัฐบาลดิจิทัล พร้อมจัดทําแผนพัฒนารัฐบาลดิจิทัล ตลอดจนมอบหมายให้หน่วยงานรัฐพัฒนาแอปฯ และบริการออนไลน์จํานวนมากเพื่อพัฒนาภาครัฐเป็นรัฐบาลดิจิทัล ทั้งนี้ หน่วยงานราชการหลาย ๆ หน่วยงานได้สานต่อนโยบาย พัฒนารูปแบบการให้บริการแบบออนไลน์มากยิ่งขึ้น เพื่อเพิ่มความสะดวกให้กับประชาชน ทําให้มีมิจฉาชีพแอบอ้างเป็นส่วนราชการหลอกลวงประชาชนในรูปแบบต่าง ๆ ขอให้ประชาชนระมัดระวังอย่าหลงเชื่อ โดยเฉพาะการแอบอ้างเรื่องการชําระค่าปรับต่าง ๆ
นางสาวรัชดา กล่าวว่า เพื่อให้รู้ทันกลโกงของมิจฉาชีพ สํานักงานตํารวจแห่งชาติ แนะวิธีสังเกตใบสั่งจราจรอิเล็กทรอนิกส์ที่จัดส่งทางไปรษณีย์ไปยังเจ้าของรถถึงบ้าน ว่าฉบับไหนเป็นของจริง-ของปลอม ซึ่งการออกใบสั่งจราจรอิเล็กทรอนิกส์ครั้งแรก จะมีรูปถ่ายรถ หมายเลขทะเบียนรถ และข้อหากระทําความผิดครบ หากไม่จ่ายค่าปรับใน 7 วัน จะมีใบเตือน ส่วนการออกครั้งที่สองนั้น เป็นใบเตือนให้ชําระค่าปรับใบสั่ง ซึ่งในเอกสารครั้งที่สองนี้ จะไม่มีรูปถ่ายรถประกอบ แต่จะมีแค่ QR code บอกวิธีการชําระเงิน และมีลายเซ็นนายตํารวจระดับสารวัตรขึ้นไปเซ็นประกอบ ยืนยันว่าเป็นเอกสารทางราชการจริง
“การออกใบสั่งจราจรอิเล็กทรอนิกส์จะต้องมีการลงระบบ PTM ซึ่งเป็นระบบตรวจสอบใบสั่งอิเล็กทรอนิกส์สําหรับประชาชน ผู้ได้รับใบสั่งจราจรสามารถตรวจสอบความถูกต้องว่าเป็นใบสั่งจริง โดยนําเลขที่ใบสั่ง ไปตรวจสอบได้ที่ https://ptm.police.go.th/eTicket ส่วนจุดสังเกตที่สําคัญ คือ บัญชีธนาคารปลายทางที่จะรับเงิน ต้องเป็นบัญชีธนาคารกรุงไทย ชื่อ “สํานักงานตํารวจแห่งชาติ - ค่าปรับจราจร” เท่านั้น ( ถ้าเป็นชื่อบัญชีส่วนบุคคลให้สงสัยว่าเป็นใบสั่งปลอม ) ขอให้ประชาชนผู้ที่ได้รับสั่ง ควรตรวจสอบข้อมูลให้ถูกต้องก่อนทําธุรกรรมทางการเงินเพื่อเสียค่าปรับ จะได้ไม่หลงกลของมิจฉาชีพ” นางสาวรัชดา ย้ํา
รัฐบาลไทย-ข่าวทำเนียบรัฐบาล-ไอแบงก์ ส่งลูกค้าผู้โชคดีในโครงการจับสลากเงินฝากอัลฮัจย์ 18 รายเดินทางไปประกอบพิธีฮัจย์
วันอังคารที่ 27 มิถุนายน 2566
27/06/2566
ไอแบงก์ ส่งลูกค้าผู้โชคดีในโครงการจับสลากเงินฝากอัลฮัจย์ 18 รายเดินทางไปประกอบพิธีฮัจย์
ไอแบงก์ส่งลูกค้าธนาคารที่ได้รับรางวัลแพ็กเกจเดินทางไปประกอบพิธีฮัจย์ ฟรี! จาก “กิจกรรมจับสลากเงินฝาก อัลฮัจย์” จํานวนรวม 18 ราย เดินทางไปประกอบพิธีฮัจย์ยังนครเมกกะ ประเทศซาอุดีอาระเบีย ณ สนามบินสุวรรณภูมิ เมื่อบ่ายวันที่ 23 มิ.ย.2566
นายวิสุทธิ์ บริบูรณ์ รองกรรมการผู้จัดการ ผู้บริหารสายงานธุรกิจรายย่อย และปฏิบัติหน้าที่ รองกรรมการผู้จัดการ ผู้บริหารสายงานธุรกิจ ธนาคารอิสลามแห่งประเทศไทย (ไอแบงก์) ในฐานะประธานคณะกรรมการตัดสินการจับสลากบัญชีเงินฝากอัลฮัจย์ พร้อมด้วยนายธีระ ยีโกบ ผู้ช่วยกรรมการผู้จัดการ กลุ่มงานธุรกิจสาขา ปฏิบัติหน้าที่ ผู้อํานวยการฝ่าย ฝ่ายกิจการสาขา 2 และดร.อาบิดีน วันขวัญ ผู้อํานวยการฝ่าย ฝ่ายผลิตภัณฑ์ชะรีอะฮ์ และปฏิบัติหน้าที่ ผู้อํานวยการฝ่าย ฝ่ายนโยบายรัฐ ร่วมอํานวยพรและส่งลูกค้าธนาคารที่ได้รับรางวัลแพ็กเกจเดินทางไปประกอบพิธีฮัจย์ จาก “กิจกรรมจับสลากเงินฝากอัลฮัจย์” จํานวน รวม 18 คน ซึ่งประกอบด้วยผู้ที่ได้รับรางวัลในปี 2565 จํานวน 12 คน และเป็นผู้ได้รับรางวัลตั้งแต่ปี 2562 - 2563 ที่ไม่สามารถเดินทางได้ในปี 2565 เนื่องจากไม่ผ่านหลักเกณฑ์ด้านการประกอบพิธีฮัจย์ตามมาตรการของประเทศซาอุดีอาระเบีย ที่กําหนดไว้เนื่องจากสถานการณ์แพร่ระบาดของโควิด - 19 อีกจํานวน 6 คน
สําหรับการค้นหาผู้โชคดีใน “กิจกรรมจับสลากเงินฝากอัลฮัจย์ ปี 2566” ธนาคารจะจัดพิธีจับสลากหาผู้โชคดีเพื่อรับแพ็กเกจเดินทางไปประกอบพิธีฮัจย์ มูลค่ารางวัลละ 250,000 บาท จํานวน 12 รางวัล ในวันที่ 7 ธันวาคม 2566 ตั้งแต่เวลา 09.00 - 11.00 น. ณ ธนาคารอิสลามแห่งประเทศไทย สํานักงานใหญ่ กรุงเทพฯ
ผู้ที่สนใจเข้าร่วมกิจกรรมลุ้นรับแพ็กเกจเดินทางไปประกอบพิธีฮัจย์ประจําปี 2566 จํานวน 12 รางวัล สามารถเปิดบัญชีเงินฝากอัลฮัจย์ ที่ไอแบงก์ทุกสาขาทั่วประเทศได้ ตั้งแต่วันนี้ถึงวันที่ 10 สิงหาคม 2566 เพียงเปิดบัญชีขั้นต่ํา 500 บาท และคงเงินไว้ในบัญชีจนถึงวันที่ 31 ตุลาคม 2566 เฉลี่ย 2,000 บาทต่อเดือน นาน 3 เดือน ทุก ๆ 2,000 บาท จะได้รับสิทธิ์ลุ้นรางวัล 1 สิทธิ์
สอบถามข้อมูลเพิ่มเติมได้ที่ ibank Call Center 1302 หรือ แชท Messenger : Islamic Bank of Thailand - ibank (@ibank.th) และ Line : ibank 4 all (@ibank)